khistorydata/jeongjo-sjw-relations huggingface dataset:
정조 1년 · 목
敎曰。甘貞上之。逆徒之交通宮禁。內外煽動之迹。今已綻露無餘。則內人中官之知名鋤治。允不容少緩矣。甘丁[貞:I-PERSON]處一一鉤問可也。甘丁[貞:I-PERSON]納招後。右議政徐命善曰。甘丁[貞:I-PERSON]之窮凶情節。昨旣遲晩。卽捧結案宜矣。甘丁[貞:I-PERSON]以大逆結案。同義禁徐浩修曰。馳往興祚家。掘見埋凶處。則只有痕跡。而所埋之物。似是日久消滅矣。敎曰。丁伊上之。遲晩納招後。領議政金尙喆曰。丁伊以謀逆同參結案。敎曰。罪人崔世福上之。敎曰。甘貞結案。問郞詳細讀論。使世福聽之可也。在學曰。世福聞甘貞之招辭。今始遲晩矣。世福以大逆結案。敎曰。述海妻妾介連上之。遲晩納招後。尙喆等曰。介連之窮凶情節。渠旣自服。速捧結案宜矣。介連以大逆結案。敎曰。述海妻孝任上之。僉曰。如此窮凶之物。豈可平問乎。直爲加刑宜矣。敎曰。孝任加刑嚴問。孝任納招後。尙喆曰。孝任窮天極地之惡。綻露於賊供。侍衛之臣及軍兵羅卒輩。至欲卽刻摶殺。此因固秉彝之性。共誅之願。而若使徑斃。未施當律。則其爲失刑。果何如哉。命善曰。先捧結案後。其他締結宦寺交通掖屬之狀。一一盤問似好矣。孝任以大逆結案。予命問郞。孝任通謀者。一一指名取招。李在學曰。孝任之供。與飯監金興福同謀云矣。命宣傳官曰。聞金興福方爲 孝明殿飯監云。汝與捕校同往殿門。招興福出門外拿來。敎曰。飯監金興福上之。敎曰。興福往述海家。求得四百兩銀子。欲圖大事之說。旣發於孝任之招。直爲嚴刑取服。興福納招後。敎曰。興福姑爲下幕。罪人壽大上之。敎曰。與金興福相知與否。先問於壽大可也。儒慶曰。興福卽渠之冠名云矣。敎曰。金興福以姓名之偶同。誤入鞫庭。至於受刑。良庸矜惻。分付救療官。使之各別救療。仍卽放送。敎曰。壽大亦有更問之端。姑勿捧結案。還爲下幕。罪人洪弼海上之。加刑取服。弼海納招後。敎曰。弼海姑爲下幕。罪人洪秉憲上之。納招後。敎曰。從當更問秉憲姑爲下幕。大司憲鄭昌順曰。連坐罪人繼昌。不可以連坐本律而止。依律處斷宜矣。敎以。何必依律。而姑勿發配。判義禁鄭弘淳曰。連坐罪人發配時。勿送府羅將。移送秋曹押付事。有春間擧行之例。而其時未有可據之文蹟。不可無一番稟定矣。敎以。令秋曹押付可也。○乘輿入建陽門外小次。敎曰。副提調持湯劑入侍。
정조 1년 · 강
金吾。以罪人金昌祿。昆陽郡邊遠定配啓。
정조 1년 · 목
具布裹翼善冠白袍布裹帶。乘輿由建陽門入小次。○敎曰。端緖旣就。雨勢如此。軍兵可悶。宮城扈衛撤罷。三營中軍。只率入直標下軍。信地把守。而內環衛則依前嚴飭擧行。仍詣肅章門殿座。訓鍊大將張志恒曰。昨夜自臣營捉犯夜人。則謂以義烈宮內人。而乘夜逃走云。故跡涉殊常。故敢達矣。敎以査問後草記以聞。敎曰。罪人今喜上之。予曰。罪人問目。何以爲之乎。領議政金尙喆曰。今喜旣與壽大福尙爲四寸。則陰謀秘計。必皆知之。而欲使崔世福。立役於闕中者。皆渠所主張之說。已發於諸賊之招。以此問之似好矣。敎曰。以此意書問目讀諭。今喜納招後。敎曰。今喜從當更處。姑爲下幕。敎曰。罪人壽大福尙竝上之。使之面質。面質後壽大遲晩納招。敎曰。福尙以鄕曲愚氓。似不識裏面矣。今欲酌處。大臣之意何如。尙喆等曰。旣因壽大。欲圖庫直之任。則似難輕易酌處矣。敎曰。壽大旣非首犯。則當以知情不告捧結案。大臣之議何如。尙喆曰。旣是凶徒之腹心爪牙。則知情之律太輕矣。左議政鄭存謙曰。與凶逆同謀之狀。渠已遲晩。則謀逆同參。豈非當律乎。予曰。謀逆同參。亦是極律。則又多連坐應坐之人。實非予欽恤之本意也。右議政徐命善曰。殿下好生之德。孰不欽仰。而王法不可低仰也。臣等實不敢奉承矣。予曰。其在審愼之道。姑從惟輕之典。速捧結案可也。正言李夔曰。與逆徒爛熳同謀之狀。渠自承服。則直捧結案。獄體當然矣。依前問目。加刑取招可也。卓然更招後。大司憲鄭昌順等曰。壽大謀逆同參。的實無疑矣。語未畢。敎以。罪人旣結案之後。以不得更請他律之意。昨年有所傳敎。則何不爭執於罪人未結案之前。耶而今始來啓耶。敎曰。兩司諸臺。一幷推考。敎曰。壽大旣已結案。行刑次卽爲下府。洪卓然從當更處。亦爲下府。敎曰。罪人洪卓然。豢養於相簡之家。自幼至長。凡爲十年。況捕廳他囚之招。亦有援引。而悵殿親問。無甚隱情。至於相簡伏法前怨國之言。亦有招吐實者。今則別無可問之端。參酌定配。罪人洪秉憲。以大燮之從叔。屢發於大燮之招。而聽言觀貌。容有可恕之端。加刑一次。邊遠定配。內人今喜。雖與身犯有異。壽大作變宮中之謀。欲以今喜爲梯。其他情跡。亦有痛駭者。刑推一次定配。尙喆曰。興文之越墻時。趁卽捕得。有若天佑神助矣。伊時捕得之軍士。合有重賞之道矣。予曰。先捉二人。當爲首功。而旣捉之後。與隣堡軍士。幷力結縛云。亦當施賞矣。敎曰。分付兵曹。錢文一千二百兩入之。軍堡軍士四人幷召入。首功二人各給五百兩。其餘二人。以二百兩分給。而亦令刑曹。成給免賤帖可也。敎曰。罪人池宗洙上之。讀諭問曰。宗洙納招後。尙喆曰。罪人之供。有相範往左相家云云。故左相惶恐出去矣。予曰過矣。遣右副承旨傳諭。使之入來。承旨洪國榮曰。左相卽逆範之妻父。兵判卽逆範之內舅。而多日訊囚之際。雖亂招中。一不出之。其平日謹愼。從可知矣。予曰。左相爲人仁善矣。居於桂洞。不入於凶黨。其平日操心。於此益驗矣。左相入侍。予曰。卿之心事。業已諒矣。今者引義。誠極過中。卿其安心。○敎曰。宗洙姑爲停刑。信德上之。與宗洙面質可也。面質納招後。敎曰。宗洙信德幷下府。予曰。罪人之可以酌處者。凡幾人乎。尙喆曰。尙相吉拿來前。不可輕易酌處矣。予曰。今日本府開座。酌處罪人。卽爲擧行。乘輿還內。
정조 1년 · 강
明日 璿源殿酌獻禮相値。命親鞫姑罷。
정조 1년 · 강
召見左捕將張志恒。右捕將具善復于熙政堂。
정조 1년 · 목
予曰。孝任卽李廷璞之孫女云乎。善復曰。不能詳知矣。予曰。孝任有同生娚云乎。善復曰。亦未及聞知矣。予曰。卿等詳査以稟可也。
정조 1년 · 목
敎曰。副提調持加減心腎湯入侍。○國榮曰。當此危疑之時。闕內宿衛等節。不可不嚴。故俄者諸將臣相議。夜則三營門各八十名軍。以爲別巡邏爲定矣。予曰。果好矣。當下敎矣。
정조 1년 · 강
命三營軍。將官領率。陸續巡衛。
정조 1년 · 목
敎曰。三營軍兵十名式每五名。將官一人領率。陸續巡衛。巡衛之規。將臣自當相議。從便爲之。每巡除出一半發巡。以爲更相休息之地。三營軍發巡之節制。從禁將令箭事分付。仍敎曰。三營敎鍊官。使之聽傳敎。
정조 1년 · 강
重推廳注書李兢淵。
정조 1년 · 목
敎曰。臺啓之不得踰日。堂后古事也。雖因紛擾。近日臺啓。或有數日後書出者。又或避啓先入。而原啓不入。臺臣之不卽書送。固極未妥。而注書之不能催促。亦不可無罰。廳注書從重推考。
정조 1년 · 강
金吾。以大逆相範應坐人押配啓。
정조 1년 · 목
本府啓言。大逆不道罪人相範妻喜順。長鬐縣爲婢。子斗望金年五。依律免絞。薪智島爲奴。幷令刑曹。押送配所。洪卓然英陽縣定配。知情不告罪人壽大。堂古介處斬。
정조 1년 · 강
召見藥院副提調洪國榮承旨鄭民始于誠正閣。
정조 1년 · 목
敎曰。副提調持加減心腎湯入侍。○予曰。相吉尙未捕來乎。國榮曰。姑無消息矣。予曰。予於宮人掖屬之類。未嘗假借。故雖未得其歡心。此類之締結凶徒。同參謀逆。實是往牒所無之事也。豈不痛駭乎。國榮曰。可勝痛惡。而已出於賊招者外。又未知更有幾人。而未盡鋤治之前。恐不可放心矣。予曰。從事官入來乎。民始曰。今始入來矣。予曰。持文書入侍。申大坤持文書進前。予謂大坤曰。興祚之子。捕廳已捉來乎。大坤曰。已捉囚矣。予曰。令捕將卽爲推問以奏。予曰。都承旨入侍。予曰。大福之類。當自捕廳先問耶。國榮曰。此類必知其情節。事宜先問矣。
정조 1년 · 강
金吾。以大逆世福等應坐人押配啓。
정조 1년 · 목
義禁府啓言。大逆不道罪人世福。謀逆同參罪人貞伊。窮凶極惡大逆不道罪人興祚等應坐諸人世福貞伊等子元承。年十三。依律免絞。古今島爲奴。侄子興文蝟島。興得南海縣。幷流三千里安置。世福弟二男智島爲奴。興祚妾連伊年六十二。依律免坐。幷令刑曹。押送配所。罪人洪秉憲加刑一次。煕川郡邊遠定配。今喜刑推一次。幷定配押送。
정조 1년 · 강
秋曹。以大逆相範應坐人押配啓。
정조 1년 · 목
刑曹啓言。因義禁府啓辭。大逆不道罪人相範應坐人妻喜順。長鬐縣爲婢。子斗望金薪智島爲奴。押送配所。
정조 1년 · 목
予曰。誅除凶逆。雖是生道殺人之義。而終有欠於以德服人之道。殊可愧歎矣。國榮曰。聖敎誠好矣。而不逞之徒。自犯王章。雖欲以德化服之。其可得乎。
정조 1년 · 목
具布裹翼善冠白袍布裹帶。乘輿出協陽門。御肅章門。○敎曰。罪人洪相吉上之。讀諭問目。加刑取招可也。相吉納招後。敎曰。問郞持弼海初招進前。李在學讀至趙貞喆名。敎曰。貞喆之名。旣出於逆招。尙不發捕。此果獄體乎。敎曰。予之受困於趙榮順。亦已多矣。榮順曾於秋曹開坐時。對刑推罪人。有某年復出之說。渠若有一分嚴畏儲君之心。何敢乃爾。興恩副尉作挐之事。皆歸之於予。至有此罔測之說。究厥心腸。寧不凶慘乎。今此貞喆之名。出於逆招。可見亁道之昭昭矣。與其兄元喆。斯速發捕。大司憲鄭昌順等曰。趙榮順決不可以身故而置之。請故參判趙榮順追奪官爵。敎以依啓。敎曰。弼海招辭。問郞讀諭於相吉。使之逐條納招。而弼海上之。仍爲面質。仍入小次。敎曰。與反秩有異。當初處分。不過申飭。其所收敍。不關於僥倖。前廣州府尹之逋欠身犯者外。一幷給牒敍用。敎曰。以啓辭事。再次引嫌。則揆以廉隅。勢難强迫。兩司長官。今姑許遞。敎曰。前參判趙瑗[㻐:I-PERSON]。大司憲除授。前承旨吳載紹。大司諫除授。幷卽牌招。先入侍後謝恩。○敎曰。禁堂入侍。同義禁嚴璹進伏。予曰。相吉。與弼海面質後。其所納供果何如。璹曰。相吉。與弼海面質時。辭屈承疑矣。敎曰。弼海先爲下幕可也。○殿座。司諫安聖彬等曰。兩司長僚再次引避。旣命許遞。臣等與長僚同爲再避。請命遞斥。敎以處義似無異同。今姑許遞。敎曰。前司諫安聖彬問郞差下。敎曰。持平金熹改差。與多臺有闕之代。政官牌招開政。敎曰。相吉雖已遲晚。其交通宦寺之狀。一一指名取招可也。相吉更招後。敎曰。內人安國來。旣出於相吉之招。卽速發捕可也。敎曰。相吉更加嚴刑。其窮凶情節。使之箇箇直招。問郞沈豊之泣奏曰。相吉之招。無非不忍聞之語。癸亥反正等說。尤極凶慘矣。予揮手曰。此何言也。爾勿爲如此之言也。領議政金尙喆等曰。殿下雖欲諱之。其可得乎。當爲急時發捕矣。予曰。予之情私。與他有異。卿等豈忍發此言於予乎。大司憲趙瑗[㻐:I-PERSON]等曰。今番惡逆。至於相吉推戴之說而極矣。卽速發捕。不容一刻少緩矣。予曰。予不忍聞。卿等勿爲如此之言也。仍入小次。承旨三司大臣卿宰請對。不許。承旨三司大臣卿宰伏閤。又不許。排闥請對進前。尙喆等曰。禍已迫矣。事已急矣。臣等方排闥入來矣。殿下徒以不忍之私情。欲廢至嚴之公法。遽入小次。牢拒臣僚。此何國法。此何景象。伏願速賜處分焉。承旨洪國榮曰。臣等誓不與共戴一天。殿下何不念宗社之大計。只拘恩愛之節乎。予曰。予不忍聞矣。大臣三司諸承旨卿宰。皆齊聲奏曰。臣等有死而已。不得請。則不敢退去矣。予曰。卿等豈忍如此乎。尙喆曰。今此範吉輩諸賊。雖曰極逆大憝。不過枝葉。而枝葉猶爲鋤治。又況根柢乎。臣等有死而已。今無更達之語矣。臣等之使承旨書出榻敎。決非犯分之擧也。承旨李亨逵曰。大臣旣已仰奏故。臣方以榻前定奪書之矣。仍讀奏。予飮泣曰。何忍如此。何忍如此。判義禁鄭弘淳曰。自本府。方爲拿來矣。予曰。不忍聞矣。卿等其退去。尙喆曰。相吉今無更問之端。速捧結案宜矣。予曰然矣。卽捧結案。相吉以大逆結案。敎曰。相吉雖捧結案。亦不無更問之端。姑勿行刑。使之下幕。罪人安國來上之。敎曰。相吉與國來同謀之說。旣出於相吉之招。則埋凶刺客等凶節。國來萬無不知之理。加刑嚴問。期於直招。國來納招後。敎曰。從當更問。國來姑爲下幕。結案罪人相吉。更爲上之。同謀諸人。一一指名取招。相吉更招後。右議政徐命善曰。啓能窮凶極惡之罪。更無可論。而臣之侄子澤修。不幸與此賊隣居。至發於相吉之招。惶恐待罪矣。予曰。徐澤修之名。雖出於罪人之招。而未證其同謀之狀。則豈以或與相親。而皆可謂參謀乎。卿之引嫌。萬萬過矣。安心勿辭。敎曰。結案罪人相吉。更爲下幕。㻐等曰。啓能窮凶極惡之大逆。而弘燮爛熳同參之狀。已發於鞫招。請追奪官爵。敎以依啓。弘淳曰。罪人相吉。至徑斃之境云矣。敎曰。行刑次卽爲下府可也。敎曰。罪人奇同上之。發問目問之。奇同納招後。弘淳曰。罪人國來。不無徑斃之慮云。反其未死之前。速捧結案似好矣。敎曰。奇同姑爲移置。國來更爲上之。尙喆曰。國來謀議之說。已發於相吉之招。則今已箇箇承服矣。國來以謀逆同參結案。尙喆曰。相吉之供。與奇童四寸妹內人通謀云云。掖屬端緖。必在奇童之口。不可不詳細鉤問矣。予曰然矣。○予具戎服陞座。敎曰。罪人永丹上之。永丹納招後。敎曰。永丹下幕。洪信海上之。○予曰。信海旣是啓能之子。果無以子證父之嫌乎。尙喆曰。鉤問於信海者。只在於參謀諸人之指名取招。豈有證父之嫌乎。予曰然矣。信海加刑取招可也。信海納招後。敎曰。忍杖不服。誠極凶惡。姑爲下幕。大司憲趙㻐等曰。李潤成發捕嚴囚矣。其弟不可置之朝籍。請咸昌縣監李潤明童蒙敎官李潤亨改差。敎以。依啓。○弘淳曰。結案罪人國來徑斃云矣。○尙喆等曰。趙濟泰父子。不可不及時鉤問矣。敎以。予何忍親問。濟泰上之。卿等相議。發問目問之可也。左承旨李亨逵進伏曰。濟泰終不直招。大臣今方請刑矣。敎以。年踰七十。勿爲加刑可也。亨逵曰。決不可平問。故大臣之又爲請刑矣。敎以。年老昏憒。似無與知之理。卽速下府。亨逵曰。趙峸當爲上之。而大臣之意以爲。直爲加刑矣。敎以。大臣發問目問之可也。亨逵進曰。峸連二次之刑。而終不直招矣。敎曰。卽爲下幕。在學等曰。李會遂與賊徒親密綢繆。通朝之所共知也。其兄澤遂。今旣發捕。會遂豈獨漏網乎。一體鞫問。斷不可已也。敎以。依啓。○敎曰。罪人李觀源上之。觀源卽啓能之壻。而又出逆招。嚴刑取招可也。觀源納招後。弘淳曰。李會遂設鞫事。玉堂仰請蒙允矣。先自發捕宜矣。予曰依。予曰。當入小次。罪人李潤城上之。大臣發問目問之可也。乘輿入建陽門外小次。
정조 1년 · 강
召見藥院副提調洪國榮于小次。
정조 1년 · 목
敎曰。副提調持加減心腎湯入侍。○予曰。李觀源旣是啓能之女壻。而緊出逆招。故俄者刑訊。而終不直招。勢將更爲加刑矣。國榮曰。觀源雖是啓賊之壻。情跡別無可疑之端。且渠以名祖之孫。若或致斃。則其家將絕祀云。殊甚可矜矣。予曰。以傅生之意。已有所下敎。而名臣之家。將未免絕祀。則事甚矜惻。何可加刑而使之致斃乎。
정조 1년 · 강
遞吏曹參判徐浩修。以李在簡代之。
정조 1년 · 목
敎曰。此時獄官。有妨銓任。同義禁徐浩修吏曹參判本職許遞。其代漢城右尹李在簡除授。
정조 1년 · 목
以李謙彬爲司諫。洪周萬爲獻納。尹得孚金翊休爲正言。洪樂恒爲持平。權熻爲明川府使。
정조 1년 · 강
遞吏曹判書李重祜。以李徽之代之。
정조 1년 · 목
敎曰。吏曹判書李重祜。今姑許遞。前望單子入之。
정조 1년 · 강
命新除授吏曹判書李徽之牌招開政。
정조 1년 · 강
以金鍾秀爲兵曹判書。
정조 1년 · 목
敎曰。此時此人。豈可置之外藩。況本兵重任。宜尋國邊之人。京畿監司金鍾秀。特擢兵曹判書。
정조 1년 · 강
有政。吏曹判書李徽之進。
정조 1년 · 목
以徐浩修爲右尹。李憲洛爲咸昌縣監。權噵爲京畿監司。
정조 1년 · 강
遞同義禁嚴璹。
정조 1년 · 목
敎曰。同義禁嚴璹本職。今姑許遞。
정조 1년 · 강
領議政金尙喆等率百官。庭請亟允正法之請。賜批。
정조 1년 · 목
尙喆等啓言。歷觀前代史牒國朝故事。曷嘗有身爲近宗。名入推戴。而不置之法者乎。擧國未暇緩聲。相率齊籲。伏乞亟允正法之請。批以。此何言也。卿等亟停所請。以安予心。○再啓。○三啓。○四啓。批以。何以不忍之說屢煩乎。○五啓。批以。聞益不忍聞。
정조 1년 · 강
三司合啓。請依律處斷。賜批。大司憲趙㻐。大司諫吳載紹。司諫李謙彬。應敎李在學。持平洪樂恒。獻納洪周萬。校理李儒慶洪明浩。正言金翊休尹得孚。修撰林蓍喆尹尙東。副修撰尹行修朴祐源。
정조 1년 · 목
合啓以爲。身爲凶逆之奇貨。名入推戴之陰謀。是豈晷刻遲延之事乎。請依律處斷。○再啓。○三啓。○四啓。批以已論庭批矣。
정조 1년 · 강
館學儒生兪漢綗等上疏。請亟降明命。賜批。
정조 1년 · 목
疏略曰。今此逆範母子之變。豈非我殿下過於容貸庇覆。而有以致之者耶。噫彼啓能。外托儒名。內蓄凶圖。陰結逆麟。潛通逆謙。敢以大比北之說慫慂之。追崇之論恐動之。所謂國洞之世四字觀之。是果何等世界。而將欲置殿下於何地耶。興言及此。不覺骨驚心寒。玆陳沐浴之義。仰冀廓揮之斷。伏願亟降明命。快正王法。批以。爾等在首善之地。能知沐浴之義。所請當留念。爾等益懋學業。
정조 1년 · 목
具戎服。乘輿詣肅章門。敎曰。罪人李澤遂上之。領議政金尙喆曰。能賊之潛謀推戴時。澤遂與弘燮同席同謀之狀。盡露於相吉之招。以此問之宜矣。予曰。以此發問目問之可也。澤遂納招後。敎曰。罪人拿來後。當面質。澤遂下幕。尙喆等曰。趙嵎不可不趁卽鉤問矣。予曰。何忍親問。卿等發問目問之可也。仍入小次。大臣請刑。終不直招。又爲請刑。敎曰。姑勿加刑。卽爲下幕。敎曰。罪人具翼遠上之。敎曰。以昨日相吉之招觀之。能賊之潛謀凶逆時。以翼遠擬之於閫任。則其所同謀之狀。推此可知。而且能賊之謫去時。渠旣往別。則其同往諸人。萬無不知之理。加刑取招可也。翼遠納招後。敎曰。翼遠下幕。敎曰。判義禁入侍。鄭弘淳進伏。予曰。弘燮之弟發捕乎。弘淳曰。當發捕。而弘燮之養家。只有庶弟。生家有同生弟云。何以擧行乎。敎以。弘燮之同生弟發捕可也。○敎曰。罪人洪履海上之。尙喆曰。綢繆謀逆。畢露於相吉之招。直捧結案宜矣。敎曰。嚴刑取服可也。履海納招後。左議政鄭存謙曰。觀其不動不言之狀。此必欲杖斃而然矣。敎曰。履海姑爲下幕。敎曰。罪人洪信海上之。捧結案可也。承旨李亨逵曰。信海連加嚴刑。抵死不服。徑斃可慮矣。敎曰。信海姑爲下幕。敎曰。罪人閔秉燮上之。秉燮納招後。敎曰。秉燮年纔十六。爲人蒙騃。其兄弘燮之凶謀毒計。似不詳知。何足更問。卽爲特放。而以予所以思其祖白放之意。亦爲詳諭可也。敎曰。罪人李會遂上之。予曰。罪人問目。何以書之乎。尙喆曰。澤遂受學於能賊。渠兄之事。渠必知之。澤遂三月間同謀於啓能之狀。已露於相吉之供。以此反覆鉤問似好矣。予曰然矣。會遂納招後。敎曰。會遂下幕。罪人申光復上之。敎曰。光復。本以啓能之切姻。同往謫行之狀。畢露於諸賊之招。其同往諸人。指名取招可也。光復納招後。敎曰。光復下幕。罪人趙貞喆上之。敎曰。趙榮順之年前一疏。雖似可觀。而 先大王朝合辭依啓之後。謟附厚謙。以爲死中求生之計。其陳疏之節。亦已壞了。而此則於渠猶屬細故。至於某年復出之說。肆發於秋曹公座之中。大抵己丑以後。浮言喧藉。甚至於夜禁稍嚴。則必曰予之故也。酒禁稍申。則亦曰予之故也。都下之民。安知其眞僞乎。今番諸逆。莫不由於浮言之眩惑人心。而浮言之本。卽榮順是已。渠之徒黨。常懷怨國之心。故至有釀成今番之逆變。思之及此。尤極駭憤矣。尙喆等曰。榮順。煽動浮言之資。至有今日之變。而陰誅先加。顯戮未施。尤不勝痛惋矣。敎曰。貞喆與逆徒往復之狀。旣出於逆招。則渠焉敢發明乎。不待嚴訊。使之一一直招可也。貞喆納招後。敎曰。貞喆之身。固不足惜。而思其祖忠翼公。不忍加刑。則渠何敢抵賴乎。從當更問。姑爲下幕。予曰。罪人之未經一問者幾何乎。尙喆曰。內官李受采。爲先嚴問宜矣。予曰。何忍親問。卿等問之可也。仍入小次。請刑。終不直招。又爲請刑。敎曰。受采下幕。罪人澤遂上之。敎曰。澤遂往見啓能之狀。屢發於諸囚之招。雖欲發明得乎。以此問之可也。問郞李在學曰。澤遂一向發明矣。敎曰。姑爲移置。罪人李萬赫上之。敎曰。萬赫居在新村。且爲啓能傳喝於澤遂者。澤遂之往啓能家月日。必皆知之。以此反覆盤問可也。萬赫納招後。敎曰。明當更問。罪人幷下府。大司憲趙㻐等曰。鄭得夢旣出於澤遂之招。請拿鞫嚴問。批以。依啓。乘輿入建陽門[外:I-BUILDING]小次。敎曰。副提調持湯劑入侍。
정조 1년 · 목
予曰。庭請今日亦將爲之云乎。國榮曰。未蒙兪音之前。豈有停止之理乎。予曰。從古人君。不能罷脫於此等處。以至骨肉之不能保全者。往往有之。予嘗痛恨矣。豈意今日身親當之乎。國榮曰。事雖不幸。而其在 宗社之大計。割恩伸法之外。有何道理乎。予曰。卿其止之。予不欲聞之矣。
정조 1년 · 강
領議政金尙喆等。率百官庭請懲討。賜批。
정조 1년 · 목
尙喆等啓言。昨上五啓。終未能感回天聽。此莫非臣等之罪。古今天下。安有如許義理。如許懲討乎。伏乞亟加三思。夬降一兪。批以。卿等亟停所請。○再啓。○三啓。○四啓。○五啓。
정조 1년 · 강
鶴城君楡等。率諸宗。庭請亟從廷臣之請。賜批。
정조 1년 · 목
楡等啓言。臣等俱忝宗戚之列。沐浴之討。尤不容少緩。玆敢相率齊籲。伏願夬揮亁斷。亟從廷臣按法之請。批以。尤不忍聞矣。○再啓。○三啓。○四啓。
정조 1년 · 강
三司合啓亟施王法。賜批。
정조 1년 · 목
大司憲趙㻐等合啓以爲。批旨以不忍爲敎。殿下其可以一時之不忍。屈萬世之公法乎。亟施王法。以安 宗祊。批以。卿等亟停所請。○再啓。○三啓。○四啓。○五啓。
정조 1년 · 목
具戎服乘輿詣肅章門。予曰。俄聞扈衛軍兵。至有死亡者云。良庸矜惻。鎭日扈衛。此何景象。今日當爲撤罷矣。領議政金尙喆等曰。庭請三司之啓。亟降兪音。則撤罷扈衛。自是次第件事矣。予曰。伊日扈衛。不過爲設鞫之故。而若以允許卿等之請爲限。則決無理矣。敎曰。宮城扈衛撤罷。○敎曰。罪人洪相格上之。相格納招後。尙喆曰。孝任埋凶射天之謀。逆範入送刺客之事。賊能潛謀推戴之狀。相格旣已遲晚納招。結案辭意。以此爲之宜矣。敎曰。依。罪人相格大逆結案下府。敎曰。罪人澤遂上之。敎曰。諸賊之招。明白證據。渠何敢一向欺隱乎。以此嚴問可也。澤遂更招後。敎曰。澤遂下幕。大司憲趙㻐等曰。罪人履海。以萬古凶逆啓能之侄。窮凶叵測之謀。爛熳相議。忍杖徑斃。追施之律。雖未敢仰請。其親屬。不可置之於輦轂之下。應坐諸人。一幷絕島散配宜矣。批以。依啓。敎曰。罪人旕福上之。敎曰。旕福旣是啓能之奴子。則澤遂往見啓能之月日。必無不知之理。一一鉤問可也。旕福納招後。右議政徐命善曰。今聞旕福之供。澤遂之春間往見啓能之狀。明白無疑。使之面質好矣。敎曰。澤遂上之。與旕福面質可也。澤遂面質後。承疑納招後。尙喆曰。澤遂。當以大逆不道捧結案矣。予曰。論其罪犯。則謀逆同參。可謂當律。而其母卽 慈宮之姑母也。豈忍用連坐之律於其母乎。用其次律可也。澤遂以知情結案下幕府。㻐等曰。澤遂陰凶情節。其父其第。宜無不知之理。其父彥衡。其弟養遂獻遂。幷令王府鞫問宜矣。敎以。豈曰在家不知。而情節旣露。何必拿鞫。不允。予曰。鄭得夢。別無可問之端耶。尙喆曰然矣。敎曰。罪人李會遂。以逆澤之弟。能賊之門徒。凡厥凶謀。宜無不知之理。而與同參啓能謀議之時。或有間焉。且欲似此之輩。幷皆窮覈。則失藪之鬼。其麗不億。眞所謂誅之則不可勝誅也。姑從罔治之義。減死絕島定配。罪人金福尙。以鄕曲愚氓。不識裏面事。實不足責。別無可問之端。放送。罪人李觀源。於啓能。以翁壻之間。兼師生之義。自幼及長。爲啓能所卵育。則凶逆之謀。無論大小。曷敢曰不知。論以邦憲。難逭誅戮。而所供別無大段可執之違端。且其爲人蒙騃。亦不足深誅。傅之生道。不必失刑。遠地定配。罪人申光復。爛熳綢繆於啓能被罪之後。親則連査。計則同腸。不可尋常勘斷。而鞫庭納招之時。觀形容察貌。明是疲癃之物。參酌定配。罪人鄭得夢逮捕。不過推覈日子。放送。仍敎曰。酌處罪人。一幷上之。讀諭傳敎。使之聽之可也。㻐等曰。寧越府使李普溫。行已麤鄙。趍附弘燮。平日至有再拜祠堂之說。陰謀凶論。必無不知之理。拿鞫嚴問宜矣。敎以。所當鞫問。而發捕甚多。姑先絕島定配。大司諫吳載紹等曰。慶州府尹尹弘烈。爲弘燮之死友。陰慘情節。決無不知之理。亟令設鞫嚴問。敎以。與普溫何異。亦爲絕島定配可也。載紹等曰。放遂罪人李弘逵。本以麟賊之所卵育。放遂本鄕。已是罔極之恩。而經宿始發。多發怨言。臣等謂邊遠定配宜矣。敎以。豈可風聞而配。更爲鞫問後發配可也。問郞李在學曰。正言尹得孚。啓辭旣不同參。亦不引避。獨坐階側。仍爲隨退。擧措顚錯。請罷職。敎以。依啓。○敎曰。連値殿座。久未展拜於 孝明殿。今當展拜。仍爲問候於 慈殿慈宮。侍衛只堂上隨輿。環衛軍兵。禁將率領事分付。敎曰。罪人李潤成趙峸趙嵎李受采奇同永丹等上之。大臣發問目問之可也。乘輿還內。
정조 1년 · 강
宗廟永禧殿修改。命退行。
정조 1년 · 강
召見藥院副提調洪國榮于建陽門外小次。
정조 1년 · 목
敎曰。副提調持加減心腎湯入侍。○予曰。屢日親鞫。甚可悶。明日則欲早爲撤罷。而罪囚尙多。一日之內。似難收殺耶。國榮曰明日如未及收殺。則使大臣推鞫似好矣。
정조 1년 · 강
金吾。以罪人會遂旌義縣減死島配。李觀源三嘉縣。申光復海美縣幷押送配所。啓。
정조 1년 · 강
秋曹。以大逆罪人相吉妻孥押配。其母捉囚該道啓。
정조 1년 · 목
刑曹啓言。因義禁府啓辭。大逆不道罪人相吉妻老愛。機張縣爲婢。子曾一年十。曾二年五。曾三年三。依律免絞。臣濟府珍島郡蛇島爲奴。女何[阿:I-PERSON]只熊川縣爲婢。弟相列泗川縣爲奴。而罪人等俱在臨陂全州等地。幷令刑曹。押送于各其配所。而其母亦在全州地。問名捉囚後。成册牒報事。分付該道臣。
정조 1년 · 강
領議政金尙喆等。率百官。庭請公法快允。賜批。
정조 1년 · 목
尙喆等啓言。今日沐浴之請。百官爭之矣。三司爭之矣。以至章甫之士。皁隸之賤。莫不奔走叫閽矣。噫。欲以私恩。掩其公法。是殿下不惟廢國家之法。乃廢 祖宗之法也。伏乞快卽允從焉。批以。其止之。○再啓。○三啓。○四啓。○五啓。
정조 1년 · 강
鶴城君楡。率諸宗。庭請亟允廷臣之請。賜批。
정조 1년 · 목
批以。其止之。○再啓。○三啓。○四啓。
정조 1년 · 강
三司合啓。請快正王法。賜批。
정조 1년 · 목
批以。其止之。○再啓。○三啓。○四啓。○五啓。
정조 1년 · 강
執義任觀周等。箚請亟從大臣三司之請。賜批。
정조 1년 · 목
批以。爾等勿慽予懷。從速察職。
정조 1년 · 강
持平鄭淵淳陳疏辭職。附論李鎭常洪綸[錀:I-PERSON]朴東俊等賜批。
정조 1년 · 목
疏略曰。臣病狀添谻。不堪供任。召牌儼臨。無路承膺。亟命刋改。以警言路焉。臣方自劾。更何贅及。定配罪人李鎭常。號爲賊邊之血黨。擧世喧傳。而養賊竄配之日。敢以滿紙蠅頭之札。往復於棘中。其腸肚相連死生與同之狀。卽此可知。今以科事。雖方有拿鞫之啓。亟允臺請。鉤問情節。斷不可已也。前承旨洪綸[錀:I-PERSON]。狎昵養賊。敝盡一席。濫汚瀛選。猥長薇垣。莫非養賊吹噓之力。方當鋤治之日。亟施遠竄之典可也。引儀姜必敎。謟附啓能。爲人指目久矣。此等蟣風之類。不可玷汚於衣冠之列。亦宜刋削。以淸仕路焉。近來紀綱解弛。上下陵夷。識者之歎久矣。前自如察訪朴東俊。酷施濫刑。至殺平民。固已法外。而及其遞歸。死者之親屬。奪裝毆打。方在危境云。聞甚驚駭。亟令本道。詳覈郵官殺無辜之罪。村民毆官長之習。幷照律嚴處可也。批以。李鎭常事。今爲孤雛。何足拿鞫。洪綸[錀:I-PERSON]事。亦何必遠竄。削職可也。姜必敎事。旣曰謟附啓能。依施。自如前察訪朴東俊事。紀網所在。聞甚駭然。令本道嚴加査聞。該察訪亦難免殺無辜之罪。令攸可勘處。爾其勿辭察職。
정조 1년 · 강
吏曹參判李在簡。疏陳沐浴之義。仍乞遞。賜批。
정조 1년 · 목
疏略曰。今日群下之所仰請者。卽是臣子沐浴之大義也。 宗社安危。間不容髮。伏乞亟伸王章。以洩神人之憤焉。仍伏念日昨侍衛之列。忽伏承亞銓特授之命。螻蟻賤臣。何以得此於聖明也。然而覼縷丏免。迹涉例讓。臣不敢爲。亦有所不暇也。蓋臣區區私義。實有萬萬不敢安者。臣之受命之初。臣父寔在銓任。雖曰翣時之頃。竝據長亞之席。今若以臣父之已蒙恩遞。晏然自處以見職。則天下寧有是哉。伏乞俯賜諒察。亟命鐫遞。批以。所請不忍聞。疏辭處義固然。本職許遞。
정조 1년 · 강
執義任觀周。上疏乞遞。仍懲討。賜批。
정조 1년 · 목
疏略曰。臣義重沐浴。强疾參鞫。一倍添劇。萬無供職之勢。拜章徑歸。伏乞亟遞臣職。以尋生路焉。今番凶逆之出。實緣臺啓中諸賊。未卽鋤治之致也。速賜允從。而相範母子之情節。誠亘萬古所無之大逆也。原犯與干連諸賊。次弟就捕。亟行天誅。而明義錄諸賊及三司合啓兩司合啓府院傳啓中諸賊之子侄。則散配諸道。其妻孥則逐送遠鄕。以杜禍源。以諸賊之招觀之。內人別監。政院使令。一幷除汰其無根著妖惡無賴之輩。以淸宮禁焉。批以。所陳當留意。末端事。內人別監。自內當十分愼擇。院隸亦令政院。以有根着純實人差定。爾其勿辭察職。
정조 1년 · 강
前副司直李柱國等聯疏。請俯從臣民之請。賜批。
정조 1년 · 목
批以。卿等勿慽予懷。
정조 1년 · 강
訓鍊中軍李敬懋等。禁軍別將金相玉等。禁衛中軍李明運等。御營中軍尹僖東等。摠戎中軍申大儁等。守禦別將白東毅等聯疏。請亟從庭臣之請。幷賜批。
정조 1년 · 목
幷批以。爾等勿慽予意。
정조 1년 · 강
醫官鄭絢等。忠義柳昌運等聯疏。請亟許庭臣之請。幷賜批。
정조 1년 · 목
幷批以。爾等勿慽予懷。
정조 1년 · 강
館學儒生進士金履翼等上疏。請夬正王法。賜批。
정조 1년 · 목
疏略曰。庭啓堂箚。交口力爭。而兪音尙靳。天討莫行。豈可以殿下私恩。有所屈伸於其間者哉。廓揮亁斷。夬正王法焉。臣等於昨日之疏。有所未盡。敢此畢伸之。範吉輩凶謀逆情。莫非根抵於逆能。窩窟於逆能。致有此萬古所無之變。臣等謂顯戮逆能之惡。以拔諸賊窩窟之本焉。批以爾等勿慽予懷。退修學業。
정조 1년 · 강
捕盜從事官洪尙德等聯疏。請亟許庭臣之請。賜批。
정조 1년 · 목
批以。爾等勿慽予懷。
정조 1년 · 강
籌學敎授崔得大等。惠民署主簿卞泰恒等。寫字官李挺馝等。畵員洪疇福等。譯官李湛等典醫監正金富之等。律學兼敎授田日復等。觀象監李德星等聯疏。請亟從輿情。幷賜批。
정조 1년 · 강
別付料柳★((火+隹)/木)等。校書館唱準金應振等。訓鍊都監都提調軍官洪愼猷等聯疏。請快伸王章。幷賜批。
정조 1년 · 강
承政院書吏金必良等。備邊司書吏李載元等。議政府書吏池聖潤等。中樞府書吏金兌煥等。司諫院書吏安壽億等。弘文館書吏金尙鉉等。藝文館書吏申泰夏等。宣惠廳書吏延匡翊等。吏曹書吏朴東碩等。戶曹書吏張天根等。禮曹書吏朴根森等。兵曹書吏金鼎弼等。刑曹書吏張文煥等。義禁府書吏方載億等。訓鍊都監書吏崔弘喆等。宗簿寺書吏劉好祥等。漢城府書吏金興彬等。都摠府書吏安敏載等。成均館書吏金洛采等。四學書吏朴壽白等。司饔院書吏鄭光咸等。司僕寺書吏李世禎等。尙衣院書吏申尙赫等。校書館書吏丁致厚等。掌樂院書吏李壽福等。內醫院書員千世郁等。承文院書員高凞道等。尙瑞院書員金聖淵等。繕工監書員李時雨等。軍器寺書員金得秋等。平市署書員金恩重等。長興庫書員安復文等。造紙署書員李晚翠等。義盈庫書員池壽漢等。濟用監書員文廷麗等。觀象監書員兪啓仁等。通禮院書員金益和等。紫門監書員朴有範等。司宰監書員廉麟瑞等。司圃署書員金鼎起等。掌苑署書員李文成等。九營繕書員朴繼柱等。左右捕廳書員李鳳麟等。巡廳書員李禧召等。軍資監書員李熙瑞等。典牲署書員朴泰文等。廣興倉書員千德俊等。瓦署書員金光麗等。東西氷庫書員尹東斌等。五部書員申景奭等幷聯疏。請亟從庭臣之請。幷賜批。
정조 1년 · 강
香室守僕高漢杓等。 太學守僕金重億等。典僕李聖廸等聯疏。請亟正王法。賜批。
정조 1년 · 강
五部坊民李道亨李億起裴漢興崔厚昌孫次崗等九千九百九十一人聯疏。請夬正國法。賜批。
정조 1년 · 강
各廛市民等聯疏。請夬正王章。賜批。
정조 1년 · 강
命災實分等道臣守令親執査實。
정조 1년 · 목
敎曰。民產之所係。莫過於災實之分等。則京外有司之臣。固當十分愓念。俾僞無所容焉爲可。而近年以來。道臣守令。以年分事目。看作等聞休紙。致令實惠未究。窮戶偏若。言念民生。寧不哀矜。昨年申飭。非不嚴明。而猶有未盡之歎。甚是宣化之臣不職者也。況今年穡事。便是穴農。登歉邑亦各不同。面或有異。則其所執卜之事。分俵之政。若不另加審察。豈無虛實相蒙之歎。災結之法。不特大係民產。度支之經用。亦莫非備。水旱盜賊之事。則尤豈可一味任他。不恤故牧漕之耗縮乎。今夏有雜穀付種處勿令收稅之敎。眞假之混淆。亦未必不在於此。本曹幷以此意申關。嚴飭各道。今番分俵之時。道臣守令親執査實。小民得以蒙惠。經用不至太減。則抑或爲公私兩便之道。中外掌賦之臣。切勿襲謬循訛。
정조 1년 · 강
召見承旨洪國榮于建陽門[外:I-BUILDING]小次。
정조 1년 · 목
予曰。今日諸臣。又將以庭請事。若口力爭。實不忍聞矣。國榮曰。諸臣之力請。國家之公法也。殿下之靳允。卽親愛之私情也。諸臣若不力爭。是無臣分也。殿下何不念及於此乎。
정조 1년 · 목
具布裹翼善冠白袍布裹帶。乘輿出協陽門。詣肅章門殿座。敎曰。罪人李弘逵上之。讀諭問目。弘逵納招後。予曰。弘逵旣出於麟漢傔人捕廳之招。則不可置之於宿衛之列。故依臺啓發捕。而姑從罔治之義。只施放逐之罰。實是寬典。而非但經宿在家。不卽下鄕。至發怨國之言。當此逆徒鋤治之日。如此幺麼之類。亦皆怨國。豈不可痛乎。領議政金尙喆曰。如此怨國之流。快施當律。然後人心可定矣。予曰。弘逵不過逆黨之孤雛。則旣施一次之刑。何足窮治。敎曰。罪人李弘逵。渠以妖邪之物。出入於麟漢家之說。緊出於丈大得之招。而不足深誅。故纔逮旋宥。則固當含畏之不暇。敢於放逐命下之後。以萬萬虛空之說。譸張怨懟。殆有甚於相親麟漢之罪。是可忍。豈有不忍爲之事。究厥心腸。妖惡叵測。論以邦憲。自有當律。而姑從末勘。參酌定配。敎曰。克觀下府。大司憲吳載紹等曰。淳昌郡守趙榮克。以追奪罪人榮順之兄。不可置之於字牧之任。改差宜矣。敎以。依啓。敎曰。黑山島定配罪人金龜柱。卽其地賜死。承旨洪國榮曰。金龜柱旣非大官。則初不拿鞫。直爲賜死。似甚如何矣。予曰。其在仰體 慈意之道有。所不忍而然也。大司憲趙㻐等曰。島配罪人龜柱罪惡。具載於合辭中。而今以趙峸婚事言之。其窮凶叵測之計。不可不嚴覈得情。豈可賜死而止。臣等謂設鞫嚴問宜矣。敎以。此非混是非也。當昭布。依啓。敎曰。旣允臺啓。金龜柱賜死傳敎。勿爲頒布也。敎曰。罪人李克己上之。敎曰。克己之昨夏抵其兄克生書札。辭意萬萬陰慘矣。以此嚴問取招可也。克己納招。敎曰。從當更處。克己下府。敎曰。罪人拿來間。親鞫姑罷。待明朝。本府推鞫爲之。敎曰。明日推鞫。領相進去。○敎曰。政事當日爲之。乘輿還內。
정조 1년 · 목
敎曰。副提調持加減心腎湯入侍。○予曰。今番軍兵甚勞瘁矣。國榮曰然矣。予曰。犒饋猶足爲慰說之道耶。國榮曰。渠輩所望。不過犒饋與賞試射等事矣。予曰。試射亦當爲之矣。
정조 1년 · 목
以金鍾秀爲藝文提學。李重祜爲判敦寧。鄭光漢爲判尹。金尙集爲慶州府尹。洪益喆爲淳昌郡守。李壽勛爲寧越府使。
정조 1년 · 강
金吾。以罪人李弘逵。草溪郡定配押送啓。
정조 1년 · 강
命履海妻大靜定配。母旌義定配。
정조 1년 · 목
刑曹啓言。罪人履海應坐人母次禧。年六十八。依律免坐。妻貞順。金甲島定配。弟信海。方囚鞫獄。請待結末擧行。敎以。履海妻貞順。以大靜定配所。母次禧旌義縣定配。昨年旣有定式。雖不倍道。刻日趲程。切勿遲滯事。嚴飭。
정조 1년 · 강
命武德門闕直軍詳査以啓。
정조 1년 · 목
兵曹啓言。去夜摘奸。武德門軍二名闕直。不能檢飭之部將李光進。請汰去。敎以。部將。故勿汰去。本軍係是何處所立乎。詳査以啓。
정조 1년 · 강
召見訓將張志恒輪對官守令邊將于興政堂。
정조 1년 · 목
予曰。輪對官進前。兵曹佐郞柳誼進伏。予曰。以昨夜武德門軍士闕直事。有部將汰去之草記矣。本軍係是何處所立乎。對曰。自兵曹立之矣。予曰。本曹初不能飭立。末乃歸罪於分軍部將。事甚逕庭。部將姑勿汰去。自本曹更爲詳査草記。謂助羅萬戶梅潤文曰。以久勤爲之乎。對曰然矣。予曰。以執事久勤爲之。則能解陣講乎。潤文曰。頗解矣。命志恒受講潤文受講衍文。不能讀。予曰。本營一月兩次能麼兒講不廢乎。潤文曰。以行首執事之出他廢講矣。予謂志恒曰。潤文之自稱能講。末乃不通。咫尺筵席。奏對不實。只施久勤勿施之命。於渠寬典。卿出去。決棍五度。
정조 1년 · 강
命御營首執事從重決棍。久勤勿施。
정조 1년 · 목
敎曰。御將之不事事。豈其昏憒而然耶。又或自處以宿將。以御將之任。爲非已莫可而然耶。不則紀律所關。何至於此甚。將官射講之書啓。已非古例。則校尉之射講能否。亦命書啓然後。始可蕫飭乎。御營大將具善復遞罷。猶屬兒戲。姑不處分。而該營首執事。從重決棍。本營六月久勤一窠勿施事。分付銓曹。
정조 1년 · 목
敎曰。副提調持加減心腎湯入侍。○國榮曰。政院日記輸運時。兵曹只以三十名定送。以此軍。一日內萬無盡運之道。分付兵曹。請加定以爲輸運之地。予曰。當初軍丁下敎。每有自下濫定受價之事。故昨果申飭矣。自本院。公事於該曹。以爲加定可也。民始曰。以分承旨事。有所仰達者矣。禮判擧條批答。以分春坊分桂坊擧行事下敎。而吏曹則只依昨年 景慕宮例。差出分承旨。何以爲之乎。予曰。分承旨旣已差出。移用於各殿陪從可也。予曰。入直內乘入侍。田文顯進前。予曰。 先王朝副輦。卽孝廟朝所御雙轎也。 王大妃殿當御駕。卽爲布裹可也。
정조 1년 · 강
各殿擧動。命以分承旨定式。
정조 1년 · 목
敎曰。此後各殿擧動時。承旨進去處。皆以分承旨磨鍊定式事。分付。
정조 1년 · 강
命還御放砲依例爲之。別破陣推椎牌軍排立。
정조 1년 · 목
敎曰。還御放砲取稟。以依例爲之之意分付。而欲下敎而未果。別破陣推椎牌軍。不可一時權減。此後依例排立。如或與前有異。不屬於軍器寺。自該曹草記稟旨事。亦爲分付。
정조 1년 · 강
山陵展謁。命待下敎擧行。
정조 1년 · 목
禮曹啓言。今秋 山陵展謁吉日。以何間推擇乎。敎以。方當還御。公私之費。亦不可不念。此是爲民之意。待下敎擧行。
정조 1년 · 강
以李敬玉李世奭爲分承旨。李鎭翼李廷壽爲分副摠管。口傳也。
정조 1년 · 강
延福殿奉安 泰寧殿。 孝明殿移奉。命以八月初六日擧行。
정조 1년 · 목
禮曹啓言。 延福殿奉安 泰寧殿。 孝明殿移奉日移安事。今八月初六日申時爲吉云。請以此時擧行。允之。
정조 1년 · 강
左議鄭存謙等。率百官。庭請懲討。賜批不允。
정조 1년 · 목
存謙等啓言。亂逆不可不討。王綱不可不扶。殿下乃以親愛之恩。欲掩懲討之義。臣等若不得請。則臣分虧而國典廢矣。亟允所請。批以。不允。○再啓。○三啓。○四啓。○五啓。
정조 1년 · 강
鶴城君楡。率諸宗。庭請亟允廷臣之請。賜批不允。
정조 1년 · 강
三司合啓。請亟降兪音。賜批不允。
정조 1년 · 강
太學儒生進士金載謙等上疏。請亟正典刑。賜批。
정조 1년 · 목
疏略曰。伏念身犯惡逆。而只以王室之親。不討而不誅。則禮經罄磬甸之法。又何爲而設也。伏顧深思。亟正典刑。批以。所請不忍聞。爾等退修學業。
정조 1년 · 강
吏曹判書李徽之上疏。請亟允三司之請。仍乞遞。賜批。
정조 1년 · 목
疏略曰。嗚呼周公之誅管蔡也。以爲王室之計。不顧骨肉之愛量義而抑情。伸法而折萌者。公私有異。經權互用。此之爲處變之達道也。伏願亟允三司之請。仍伏念臣屢蒙誤恩。兩年之間。遨遊二銓。過福之災必矣。向者臺言。盛加譏斥。至今追思。愧汗尙添。爲銓官者。不思人之賢愚可否。惟以顏面情分爲取捨。則是循私蔑公之人也。殿下何所取而復委重任。以速人言乎。伏乞亟賜遞改。以重公器。批以。卿其勿辭。
정조 1년 · 강
判府事李益炡等。知事沈星鎭等。判府事沈瑴行等。同敦寧李衍祥等聯疏。請夬伸王章。幷賜批。
정조 1년 · 목
幷批以。卿等勿慽予懷。
정조 1년 · 강
前參知徐逈修等。行副司直李壽鳳等。前司諫張淀等聯疏。請夬伸王章。幷賜批。
정조 1년 · 강
奉朝賀李最中。疏請亟降明命。賜批。
정조 1년 · 목
疏略曰。臣雖休退之人。曾添忝大夫之後。沐浴義重。不容終默。略治短章。伏乞亟降明命。批以所請予不忍聞。
정조 1년 · 강
及第李海中[重:I-PERSON]疏。請亟允諸臣之請。賜批。
정조 1년 · 목
批以。勿慽予懷。
정조 1년 · 강
前都事朴思機等。副護軍李長燁等。前府事[使:I-POSITION]李喜永等。行副護軍李彥凞等。副護軍李光國等聯疏。請夬伸王章。賜批。
정조 1년 · 강
副校理鄭宇淳。疏請快許一兪。仍乞遞。賜批。
정조 1년 · 목
疏略曰。百僚之請。三司之啓。今幾遭矣。蔭武吏胥。交章請殺。則眞可謂國人皆曰可殺。殿下豈可以私恩而廢公法乎。伏乞亟加三思。夬許一兪。仍伏念臣忽得毒痢。氣息懍懍。際聞諸僚陳章。擔到闕外。封章之後。病狀危劇。退歸私次。而臺言峻發。至請譴罷。聖度天大。雖荷曲貸。以病以情。惟願亟賜鐫削臣職。以謝臺言。批以。所請不忍聞。爾其勿辭察職。
정조 1년 · 강
前牧使李永培等。前獻納呂善亨等。巡將安廷輝等聯疏。請亟允朝廷之請。竝賜批。
정조 1년 · 강
司謁金壽完等聯疏。請亟從廷臣之請。賜批。
정조 1년 · 목
批以。已諭外廷矣。
정조 1년 · 강
市民等聯疏。請夬正國法。賜批。
정조 1년 · 강
耆老所書吏申得象等。內贍寺書員金應煥等。聯疏請亟允朝廷之請。賜批。
정조 1년 · 강
內官鄭商佑等聯疏。請亟從廷臣之請。賜批。
정조 1년 · 목
批以。已諭士民之章矣。
정조 1년 · 강
弓房人崔泰崙等聯疏。請亟允廷臣之請。賜批。
정조 1년 · 강
別監李相禧飯監林興寬等聯疏。請亟允朝廷之請。賜批。
정조 1년 · 강
議政府錄事崔瑛等。中樞府錄事李昌佑等聯疏。請夬正王法。賜批。
정조 1년 · 강
禁漏官李元根等。內吹螺赤金啓根等。燈燭色金壽萬等聯疏。請亟允朝廷之請。幷賜批。
정조 1년 · 강
前僉正申景祖等聯疏。請亟行天討。賜批。
정조 1년 · 강
奉朝賀金致仁。箚請亟從擧國之請。賜批。
정조 1년 · 목
箚略曰。王法至嚴。不可以私屈。禍機斯急。不可以少緩。殿下獨不念四百年 宗社之重乎。臣以謝事之人。不合與論朝事。而義重沐浴。終不容泯默。短箚仰瀆。伏乞亟從擧國之請。批以。箚請。予不忍聞矣。予嘗讀史。至管蔡事。未嘗不掩卷長吁。傷周公遭時之艱。豈意予身親當之哉。噫嘻蔦蘿之痛。曷有其窮。顧今上自朝廷之公卿大夫。下逮巿井胥隸。封章公車。鎭日塡咽。請予以斷恩。此何事也。周公聖人也。雖能處變行權。而玆予不德。學未臻聖人。無聖人之德而行聖人之權。亦莫之聞也。此予所以晝而仰屋。夜則繞壁。寧欲無吪者也。卿其體予小子之意。勿復煩請。以慰予懷焉。仍命遣史官傳諭。
정조 1년 · 강
兩司聯啓。請鞫招應坐人散配。賜批大司憲趙㻐。大司諫吳載紹。執義任觀周。司諫李謙彬。持平洪樂恒鄭淵淳。獻納洪周萬。正言金翊休。
정조 1년 · 목
聯啓以爲。啓能之窮凶極惡。實萬古所未有之大逆。而弘燮同參之狀。發於鞫招。而先被陰誅。未施當律。請弘燮應坐諸人。絕島散配。罪人國來逆節。萬戮猶輕。未及伏法。輕徑先致斃。追施之律。雖不敢仰請。而應坐諸人。幷爲絕島散配。李觀源。以啓能之壻。兼有師生之義。而以蒙騃爲敎。遽然酌處。請令王府。設鞫得情。澤遂同參於啓能凶逆之謀。而只誅其身。請澤遂諸子。絕島散配。批以。弘燮國來應坐諸人發配事。末端事。依啓。
정조 1년 · 목
國榮曰。擧國如是奔波。而殿下尙不允許。一日二日。上下相持。此何國體。此何景象乎。天無二日。國無二君。卽天地不易之義理也。予曰。其止之。
정조 1년 · 강
召見判府事徐命膺及監司守令于煕政堂。
정조 1년 · 목
予謂江界府使趙圭鎭曰。江界民瘼。無復可言。蘇殘之道。革弊之政。不容少緩。圭鎭曰。當竭心奉公矣。予曰。邊門之治。與他自別。雖不可不尙嚴。亦不可至於酷矣。寬猛得宜。盡心爲政。毋負朝家分憂之責可也。又謂東萊府使林鼎遠曰。今此除拜。便同特簡故。予不多誥。體此委任之意。毋忽邊門之治可也。鼎遠曰。重任實難堪承。憂懼不知所達矣。又謂朔州府使權必稱曰。吏治聲績。前已聞之。今亦盡心善治。以副其名可也。必稱曰。謹當竭盡心力矣。又謂忠州牧使朴師沃曰。盡心爲治。毋負面諭之意可也。又謂黃州牧使洪秉殷等。其各盡心爲之可也。又謂宜寧縣監具膺等曰。亦皆盡心爲治。毋替面諭之意。予謂全羅監司鄭元始曰。官職雖曰內重而外輕。方今民心之固結。最爲急務。則便是外重而內輕。且逆屬之竄配。多在於本道。亦可悶。而卿必盡心於按察巡宣之責。予何多誥。卿其欽哉。元始曰。才識魯莾。堪承無計。只切悚悶矣。予曰。判府事進前。予曰。卿於今番。想多用慮矣。命膺曰。臣本無似。昧於宅擇不處仁之戒。使臣子居在賊能之隣舍。至有問字之事。諭臣罪狀。實合湛滅。而特荷聖上再造之恩。濟臣闔門於坑坎之中。惶隕之極。不知所達。予曰。予雖否德。常自期於無過之地。而不幸亂逆層出。作一變怪。以予異他之情事。日聞不忍聞之說。豈不痛恨乎。況今宗英零替。心常爲悶。而同氣之間。必欲保全。豈意凶徒之作此擧乎。命膺曰。周公聖人也。殿下之所宜師法。而雖以周公固因心之友。爲國家八百年基業。不得已斷恩而伸法。則殿下何不念四百年 宗社。而只以私恩。欲屈公法乎。伏望速賜兪音焉。予曰。卿何忍爲此言乎。予曰。方欲爲奎章閣誌。而卿旣上來。規模節目。當相議講定矣。命膺曰。若其創設之擧。斷自宸衷。而至於消詳節目。實是臣等之責也。謹當稟裁爲之矣。予曰。今當初創。未定規模。而至如堂郞之支供。吏隸之料布等。物力實無出處。何以區處則好耶。命膺曰。臣於在西時。思得一策矣。保民司。以關西留庫穀中劃出四萬石。加分取耗作錢。年年給代。而此事最無弊。若用此例則似好矣。予曰。此果無害於關西乎。命膺曰。關西別餉等留庫穀合三十七萬石中。劃出五萬石。加分取耗。則作錢將爲一萬五千兩。一萬兩則留置。以爲印書等公用之需。五千兩則用於料布應下之資則似好矣。予曰。更當商量而爲之矣。當奎章召肅謝後。姑爲留待可也。
정조 1년 · 강
命罪人信德海根弼海加刑取服事。傳于委官。
정조 1년 · 목
敎曰。副提調持加減心腎湯入侍。○予曰。奎章閣物力。他無區劃之道。故俄議于徐判府。則以爲關西留庫穀中劃出五萬石。加分取耗。則作錢爲一萬五千金。而事甚無弊云。卿意則何如。國榮曰。關西之多留穀物。實爲不虞之備。且取耗作錢。亦難保其永久無弊。更加商量而處之似好矣。予曰。判府事徐命膺入侍。予曰。予嘗留意於奎章誌。每於機務之暇。隨思輒記。略有所構草者。從當出送。卿須因此而添刪潤色。以爲成書好矣。命膺曰。當依下敎爲之矣。予曰。卿於肅謝時。見奎章閣乎。命膺曰。觀其地勢。則天上奎璧。在於紫微垣之北。而今此奎章閣。在於禁苑之北。奎璧之形。有團圓之狀。而奎章基址。亦有團圓之勢。事非偶然矣。我東土文明之治。將因此閣而大闡。豈不休哉。予謂國榮曰。百官庭請。尙今相持。止息無期。此豈不可悶乎。一自此事之出。食不能甘。寢不能安。而每聞如此之言。心悵難定矣。國榮曰。事到此地。割情伸法之外。無他道矣。
정조 1년 · 강
秋曹。以大逆不道相格世福等應坐人押配啓。
정조 1년 · 목
刑曹啓言。因義禁府啓辭。大逆不道罪人相格妻曾每。陽德縣爲婢。子曾乭。年三。依律免絞。黑山島爲奴。女曾順。機張縣爲婢。○世福妾二德只。雲山郡爲婢。幷押送配所。
정조 1년 · 강
左議政鄭存謙等。率百官。庭請亟允所請。賜批不允。
정조 1년 · 강
三司庭請合啓。請亟正邦憲。賜批不允。
정조 1년 · 강
副護軍徐㬦。疏請亟從三司之請。賜批。
정조 1년 · 강
副護軍李性默等。前哨官李觀賢等。前佐郞白仁煥等。 宗廟署令鄭衡臣等聯疏。請亟允庭籲。幷賜批。
정조 1년 · 강
前武兼宣傳官尹相赫。疏請亟從三司之請。賜批。
정조 1년 · 강
副司果宋述孫等。前佐郞崔宇觀等。承文副正字任長源等聯疏。請夬正王法。幷賜批。
정조 1년 · 강
書員等聯疏。請亟允庭請。賜批。
정조 1년 · 목
內侍府書員林枝億等。○奉常寺書員趙得珠等。○典設司書員李億年等。○司䆃寺書員金千重等。○幷批以。爾等勿慽予懷。
정조 1년 · 강
孝明殿奠吏劉大亨。飯監朴聖杓等聯疏。請亟許廷臣之請。幷賜批。
정조 1년 · 강
廟 社 殿 宮守僕等聯疏。請亟允庭籲。賜批。
정조 1년 · 목
宗廟守僕鄭德龜等。○社稷守僕金起萬等。○徽寧殿守僕邢德恒等。○永禧殿守僕朴尙杓等。○延福殿守僕玄啓漢等。○景慕宮守僕安孝達等。○幷批以。爾等勿慽予懷。
정조 1년 · 강
別監等聯疏。請亟允擧國同憤之請。賜批。
정조 1년 · 목
泰寧殿別監全世起等。○璿源殿別監李仁禧等。幷批以。爾等勿慽予懷。
정조 1년 · 강
宮所任等聯疏。請亟允群下之請。賜批。
정조 1년 · 목
毓祥宮所任尹東瑀等。 和寧翁主房所任朴尙起等。 寧嬪房所任李世豊等。○幷批以。勿慽予懷。
정조 1년 · 강
內苑直李興大等聯疏。請特允朝廷之請。賜批。
정조 1년 · 강
執義任觀周上疏。請寢金龜柱發捕還收之命。賜批。
정조 1년 · 목
批以。處分有酌量者。
정조 1년 · 강
正言金翊休。疏請亟允庭請。附論潤成萬爀等事。賜批。
정조 1년 · 목
疏略曰。上自公卿。以及坊曲小民。無不沫血請討。疏啓塡咽。是所謂國人皆殺。伏願亟允廷臣之請。仍竊伏念潤成減死。濟泰之白放。已是朝家之失刑。至於萬爀克觀克泰。懲治未竟。酌處有命。鞫體失之太半寬。伏願亟寢成命。嚴鞫得情。批以。處分意有在。
정조 1년 · 강
兵曹判書金鍾秀。疏辭擢授新命及藝苑兼銜。賜批。
정조 1년 · 목
批以。擢卿本兵。非爲卿也。至於詞垣新命。以卿文學。何庸過讓。卿其物辭。卽遠行公。
정조 1년 · 강
樂林君埏。疏請亟正王法。賜批。
정조 1년 · 목
批以。所請不忍聞。
정조 1년 · 강
出身鄭宅昌等聯疏。請亟從三司之請。賜批。
정조 1년 · 강
館學儒生進士朴宗福等上疏。請夬施王法。賜批。
정조 1년 · 목
批以。爾等勿慽予懷。退修學業。
정조 1년 · 목
予曰。金龜柱。初欲賜死。因諸臣之奏。雖命拿來。而更思之。龜柱之罪。雖曰亂本。旣不干涉於今番獄事。且別無鞫問之事。何以則好耶。國榮曰。姑觀來頭處分。則亦似不妨矣。
정조 1년 · 강
命金龜柱發捕都事。其令上來。
정조 1년 · 목
敎曰。金龜柱之罪。可謂諸逆之亂本。而今番獄事。似不干涉。姑觀來頭。更加處分。發捕都事。其令上來。
정조 1년 · 강
召見承旨李亨逵于誠正閣。
정조 1년 · 목
予曰。李潤成。幾次受刑乎。亨逵曰。二次七度矣。予曰。年老者受數次之刑。則易以致斃矣。
정조 1년 · 강
命罪人李潤成減死定配。
정조 1년 · 목
敎曰。罪人李潤成。雖有可疑之迹。受刑幾至數次。姑從傅生。似非失刑。減死定配。
정조 1년 · 강
命罪人海根等更爲取服。
정조 1년 · 목
敎曰。罪人海根。更加嚴刑。期於得情。罪人任宗周。下直墳山之說。旣甚明白。則綢繆之跡。昭不可掩。施威嚴問取服。罪人閔德泰。限七度加刑取服。罪人咸德倫李克泰。亦爲刑推究問。罪人具翼遠。更爲施威究問取服。罪人李萬赫。日子推覈之外。其他情節。宜無不知之理。更加嚴刑取服。
정조 1년 · 목
敎曰。副提調持加減心腎湯入侍。○予曰。王者不得已生道殺人。而欽恤之意。恒存於心。然後庶可無失刑之慮矣。國榮曰。聖敎誠然矣。
정조 1년 · 강
命主獄之臣。另加着意。
정조 1년 · 목
敎曰。王法所拘。雖置王府。而穉孩何知。想像其艱楚之狀。有淚盈眶。無以爲懷。問訊路絕。安否莫聞。其令主獄之臣。凡諸等節。另加着意事知悉。
정조 1년 · 목
敎曰。罪人趙濟泰。年老病聵。其子之事。宜或不知。李彥衡旣不施當律。則處分亦無異同。特爲放送。
정조 1년 · 강
命養遂楸子島定配。
정조 1년 · 목
義禁府啓言。正法罪人澤遂弟養遂。珍島郡絕島請定配押送。敎以。楸子島定配所。
정조 1년 · 강
命林得晦吉諫福。以北邊更定配所。
정조 1년 · 목
刑曹啓言。正法罪人澤遂弟獻遂巨濟府。庶弟林得薪智島。典得蝟島。侄晦吉蛇島。諫福荏子島。幷定配押送。敎以。林得晦吉諫福。以北邊更定配所。○又啓言。林得穩城府。晦吉慶興府。諫福茂山府。幷定配所。○又啓言。罪人受采家直乙禮興陽縣。養子德建泗川縣。定配押送。
정조 1년 · 강
遣承旨詣 景慕宮。奉審摘奸。
정조 1년 · 목
予曰。想像獄中景像。食不能下咽。昨日傳敎之後。禁堂能體予意云耶。國榮曰。姑無所聞。而下敎雖如此。群下則不欲共戴一天而生。豈敢奉承乎。予曰。予之心事。寧欲無訛矣。
정조 1년 · 강
召見開城留守兪彥鎬于誠正閣。
정조 1년 · 목
予曰。開城留守入侍。兪彥鎬進伏。予曰。纔經逆變。與卿相見。無異亂離後初逢矣。彥鎬曰。臣等纂輯明義錄之後。常以逆種之未盡鋤治。不無餘憂。而亦豈料凶逆之變。至於此之極乎。予曰。諸逆之計。誠亦慘毒矣。咀呪之不足。至有懷刃潛入之謀。千古以來。豈有如許之逆謀乎。彥鎬曰。自古凶逆。雖或有稱兵犯闕者。而今此亂逆之調繆設施。求之今古。實是所未有之變也。予曰。至於女人逆謀。尤豈不萬萬凶慘乎。彥鎬曰。臣於朝紙中。得見孝任。之結案。不覺髮竪而膽掉。古今天下。豈有如此之妖逆乎。予曰。明義錄篇末。固當添入。而今番逆變。係是千古所無之事。則雖至奏聞於上國可也。彥鎬曰。聖敎至當矣。予曰。凶逆之變。亘古所無。而至於百官庭請之事。實是予所不忍聞也。予覽古史。每至人倫變處。未嘗不歎息痛恨矣。豈意予身親當之哉。彥鎬曰。此 宗社神人之所共誅也。三尺王法至嚴。一時之私恩反輕。惟願夬斷大義。亟賜處分焉。予曰。何忍爲此。卿勿復言也。予曰。左右捕將修整時囚罪人罪目條件。後日入侍時持入事注書出去分付可也。
정조 1년 · 목
敎曰。副提調持加減心腎湯入侍。○予曰。百官庭請。如是相持。搢紳輿臺。連進疏章。此何景像乎。實不忍堪矣。國榮曰。群下之請。尙不允從。方今國勢。未知稅駕於何地。豈不悶迫乎。予曰。予於史記。讀管蔡事。嘗傷痛周公之心事。豈意予之身親當之耶。國榮曰。以周公之聖。爲宗國。斷恩而伸法。此豈非聖上師法者乎。
정조 1년 · 목
敎曰。罪人海根。一向忍杖抵牢賴不服之狀。萬萬凶獰。更加嚴刑。期於得情。罪人克己。情跡綻露。文書現捉。渠雖妖惡。焉敢爲發明之計。更加嚴刑。限十五度刑推後。推鞫姑罷事。傳于委官。
정조 1년 · 강
施領敦寧金陽澤隱卒之典。
정조 1년 · 목
敎曰。卒領敦寧。以朝廷老臣。今焉長逝。予心悼傷。無以爲喩。賵賻之節。照例擧行。俸祿限三年仍給。○敎曰。卒領敦寧家致祭。遣近侍。而致弔日兼行。同副承旨進去。祭文中措語添入事分付。
정조 1년 · 강
命鞫廳罪人克觀克泰等卽爲勘處。
정조 1년 · 목
敎曰。鞫廳罪人克觀克泰。當爲孝任之應坐。與應坐諸人。卽爲勘處事。分付該府該曹。
정조 1년 · 강
命趙濟泰以初下敎擧行。
정조 1년 · 목
鞫廳啓言。伏見夜下傳敎。有罪人趙濟泰放送之命矣。此輩之當初發捕。蓋欲究覈其端緖。而峸旣徑斃。獄情猶未究竟。濟泰雖老病。其敢曰在家不知。李潤成之減死。已失太寬。濟泰所處。較潤成尤有異焉。其何可遽然全釋乎。濟泰更爲拿鞫。卽今可問者。惟嵎一人。請加刑取服。敎以。酌處意有在焉。以初下敎擧行。
정조 1년 · 강
命罪人閔德泰等減死定配。親屬散配。
정조 1년 · 목
敎曰。罪人閔德泰咸德輪李萬赫。幷減死定配。受采親屬。亦令散配。○義禁府啓言。罪人閔德泰興陽縣。咸德輪光陽縣。李萬赫泗川縣。李潤成海南縣。幷減死定配押送。
정조 1년 · 강
秋曹。以應坐諸罪人絕島散配啓。
정조 1년 · 목
刑曹啓言。罪人弘燮庶弟敬燮蛇島。恭燮巨濟府。侄駿南桃浦。晶古今島。明荏子島。國來家直福德蝟島。澤遂子後傳楸子島。過希南海縣。幷定配押送。敎以。正法之澤遂。其所勘律。反下於物故之弘燮。臺啓可怪。澤遂弟侄亦爲散配。又啓言。罪人興祚侄業光。固城縣流三千里安置。啓。
정조 1년 · 목
以徐浩修爲吏曹參判。李思祚爲正言。金履中爲童蒙敎官。李時淵爲假監役。履中以下。幷初仕也。金文淳爲成川府使。具修溫爲江東縣監。
정조 1년 · 강
內閣提學徐命膺疏辭新資。賜批。
정조 1년 · 목
批以。特資實循舊例。卿其勿辭行公。
정조 1년 · 강
掌令金鐘厚上疏辭巽。尾陳抱痛茹憤之實。賜批。
정조 1년 · 목
批以。疏具爾懇。從古凶逆何限。而其陰謀毒計。急於呼吸者。莫有甚於今番諸逆也。埋凶之不足。至於懷刃。懷刃之不足。至於潛謀不軌。每一念之。尙覺凜然。予之憤痛於凶徒者。別有在焉。以凶徒之計。而反使予聞不忍聞之請。此將奈何。寢食之靡甘。猶屬例語。噫顧今國勢。曰板蕩。曰岌嶪。曰危疑者。未足以喩其萬一也。當今之時。若不大加意大用力。則國家之稅駕。未知其所。中夜繞榻。心寒而體粟。此際見爾疏本之來上者。意謂奔慰義重。遐心庶回。反覆疏辭。以量已不量時之義。無益無可用之說。爲退巽之端。果使爾言。設有近似者。爾之學識。卽通朝之所共知。則學問之士。已豈無所得乎。然則爾疏中量已之說。不幾涉於過當乎。且爾旣從事於學。則學之者。將欲行之也。苟能行之於身家。則亦可擧以措之於朝廷之上。爲學而曰無用。予莫之聞也。然則爾疏中無用等語。不幾近於過讓乎。言由心曲。望爾如渴。爾須諒之。決其出處。以副小子側席之思焉。仍命遣史官傳諭。
정조 1년 · 강
兩司聯疏。請亟寢龜柱發捕還寢之命。賜批。持平洪樂恒。正言金翊休。
정조 1년 · 목
批以。龜柱事。發捕。予意有在。還配。予意亦有在矣。
정조 1년 · 강
玉堂聯疏。請亟寢龜柱發捕還寢之命。賜批。校理洪明浩。修撰林蓍喆尹尙東朴祐源。
정조 1년 · 강
前忠翊將高明輝等。疏請快伸王章。賜批。
정조 1년 · 강
宮所任等上疏。請亟允群下之請。賜批。
정조 1년 · 목
壽進宮明禮宮和柔翁主房於義宮淑儀房義烈宮內需司淸璿郡主房淸衍郡主房龍洞宮和平翁主房和順翁主房靖嬪房延齡君房和吉翁主房所任等。○幷批以。爾等勿慽予懷。
정조 1년 · 목
予曰。日日慽予。豈不可悶乎。國榮曰。未蒙允許之前。庭請萬無停止之勢。百官奔遑。各司廢務。國事誠罔涯矣。予曰。左右捕將入侍。張志恒具善復進前。予曰。捕廳罪人皆錄來乎。善復曰然矣。予曰。其中不干於獄情者。放之可也。志恒曰。興祚之小妻。遺漏於竄配中。當自秋曹草記矣。予曰。更爲推問後決配可也。予曰。繼昌將何以處之乎。國榮曰。此則決不可發配矣。予曰。秋曹推問時。亦無恐㥘之意乎。志恒曰。少無生㥘之色矣。予曰。誠妖惡矣。此則自秋曹更爲刑推。予曰。推考房承旨。往推鞫所。海根刑推後。書出推鞫姑罷傳敎事分付。
정조 1년 · 강
命海根更加嚴刑。期於得情。
정조 1년 · 목
敎曰。罪人海根。昨日之招。欲吐頭腦。除尋常更加嚴刑。期於得情。一次後勿請加刑。更爲刑推事。傳于委官。